31. ΑΠΟΦΑΣΗ ΥΠΟΥΡΓΟΥ  ΥΓΕΙΑΣ ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Π3/οικ.2091  της 6/21 Ιουν.1995 (ΦΕΚ Β΄537) Τροποποίηση της Γ1α/οικ.842/19.4.88 Υπουργικής Προγραμματικής απόφασης ως προς την Κοινωνική και Οικονομική έρευνα Έχοντας υπόψη: 1.Την αριθ. Γ1α/842/19.4.88 Υπουργική προγραμματική απόφαση «Πρόγραμμα προσωρινής περίθαλψης ομογενών από το εξωτερικό και επαναπατριζομένων Ελλήνων…» 2.Την αριθ. Π3/οικ.603/23.3.93 Υπουργική απόφαση «Τροποποίηση και συμπλήρωση προγραμματικών αποφάσεων….». 3.Την αριθ. ΔΥ3α/οικ.370/94 (ΦΕΚ 530/94/τ.Β΄) απόφαση ανάθεσης αρμοδιοτήτων του Υπουργού υγείας, πρόνοιας και Κοινωνικών Ασφαλίσεων στους Υφυπουργούς. 4.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Τροποποιούμε την παρ. 1γ του Κεφ. Στ και την παρ. 1 του Κεφ. Ζ’ για έκθεση Κοινωνικής έρευνας στη χορήγηση μηνιαίου χρηματικού βοηθήματος» της αριθ. Γ1α/842/19.4.88 Υπουργικής Προγραμματικής Απόφασης ως εξής: «Καταργείται η υποχρεωτική μετάβαση των Κοινωνικών Λειτουργών ή άλλων εντεταλμένων οργάνων της αρμόδιας Υπηρεσίας (Δ/νση ή τμήμα Κοιν. Πρόνοιας) στις κατοικίες των επαναπατριζομένων Ελλήνων και ομογενών από το εξωτερικό στους οποίους πρόκειται να χορηγηθεί ή ήδη τους χορηγείται (περιπτώσεις αναθεώρησης) μηνιαίο χρηματικό βοήθημα, για τη διενέργεια κοινωνικής και οικονομικής έρευνας, προς εξακρίβωση της οικονομικής τους κατάστασης.   35.Β.αα.28-31 Περίθαλψη απόρων και ανασφάλιστων    Εξαιρούνται οι περιπτώσεις που υπάρχουν σοβαρές ενδείξεις ή βάσιμα στοιχεία για απόκρυψη εισοδημάτων ή υποβολή ανακριβών ή αναληθών στοιχείων. Οι Κοινωνικοί Λειτουργοί υποχρεώνονται να επισκέπτονται κατά τακτά χρονικά διαστήματα ή έκτακτα όταν υπάρχει ειδικός λόγος, τις κατοικίες των επιδοτουμένων επαναπατριζομένων Ελλήνων και ομογενών για την παροχή σ’ αυτούς στα πλαίσια  της αρμοδιότητάς τους κάθε δυνατής ψυχολογικής και κοινωνικής βοήθειας και συμπαράστασης.          Για την αύξηση του διατροφικού επιδόματος  νεφροπαθών τελικού σταδίου Απόρων     Ανασφάλιστων, Μεταμοσχευθέντων και Ασφαλισμένων (άμεσα και έμμεσα), παροχής οικονομικής ενίσχυσης σε τετραπληγικούς ανασφάλιστους και άλλες κατηγορίες, βλέπε διατάξεις και στο θέμα «Άτομα με ειδικές ανάγκες», κατωτ. σελ. 63.    